Між тым, заражэнне чалавека адбываецца не толькі праз укус кляшча непасрэдна ў лесе. Занесці кляшчоў у жыллё можна разам з галінамі дрэў, травой, букетамі палявых кветак, на вопратцы і хатнімі жывёламі. Пры гэтым насякомыя могуць спакойна перапаўзці на чалавека і прысмактацца. Заразіцца клешчавым энцэфалітам можна таксама пры траплянні віруса на слізістыя часткі вуснаў, вачэй, носа, рота, праз забруджаныя рукі пасля раздаўлівання кляшча пры яго зняцці, а таксама пры ўжыванні ў ежу сырога казінага малака, асабліва ў вяснова-летні перыяд.